Folketing
2012-03-13

Som sagt kan dispensation i den form, den nu foreligger, kun komme på tale ved ganske særlige lejligheder, og derfor vil det også lægge hindringer i vejen for den udvikling, som kunne ske og være til gavn ude i områderne. Vi er positive over for den her del af lovforslaget forstået på den måde, at vi ønsker, at landdistrikter, vandkantsområder, eller hvad vi nu skal kalde det, bliver tilgodeset mest muligt, men vi har også spørgsmål, som vi for nuværende mangler svar på, og dem vil vi lade overgå til det videre udvalgsarbejde. Men som sagt er vi positive. Vi tager lukkeloven op, og vi ønsker at lytte til de erfaringer, der er, og stille spørgsmål. Så vi stiller spørgsmål i det videre udvalgsarbejde.